આંખની નબળાઈના કારણે આજકાલ નાની ઉંમરના બાળકોને પણ જ નંબરવાળા ચશ્મા પહેરવા પડે છે. આંખમાં નંબર આવી જવાના અનેક કારણ હોય છે. આજે આપણે આંખના નંબર વિશે નહીં પરંતુ નંબરવાળા ચશ્મા પહેરવાથી ચહેરા પર થતી અસર વિશે ચર્ચા કરશું. લાંબા સમય સુધી ચશ્મા પહેરવાથી આંખ નીચે અને નાકની આસપાસ નિશાન પડી જતા હોય છે. આ નિશાન ચહેરાની સુંદરતાને ઘટાડી દે છે. આવા નિશાનને દૂર કેવી રીતે કરવા તે પ્રશ્ન સૌથી વધારે યુવતીઓને સતાવતો હોય છે. તો આજે તમને આ સમસ્યાના સરળ ઉપાયો પણ જણાવી દઈએ સનગ્લાસ કે નંબરવાળા ચશ્મા પહેરવાથી જે નિશાન પડી જાય છે તેને દૂર કરવા માટે આપણા ઘરમાં સરળતાથી ઉપલબ્ધ વસ્તુઓનો ઉપયોગ કરી શકાય છે. ચશ્માના કારણે નાક પર પડેલા નિશાનને દૂર કરવા માટે સૌથી બેસ્ટ ઉપાય છે એલોવેરા. એલોવેરાનો ગર કાઢી અને દિવસમાં બેથી ત્રણ વખત તેને ચહેરા પર નિશાન પડ્યા હોય ત્યાં લગાવવું. 10થી 15 મિનિટ પછી ચહેરાને ઠંડા પાણીથી સાફ કરી લેવો.